Diari Oficial de la Generalitat Valenciana


Sumari del DOGV 8744, del 20-02-2020 (2020/1342)

Informació pública de la proposta de programa d'actuació integrada de la unitat d'execució UE I-4, amb la modalitat de gestió pels propietaris del terreny.
-----------------------------------------------------------------------------------------------------------------------------------------------------------

### Dades del document

Número de DOGV
:   8744

Data del DOGV
:   20-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1342


Data del document
:   12-02-2020

Organisme emissor
:   Ajuntament de la Pobla Tornesa

Tipus de document
:   Anunci

Descriptors 

:   * Pobla Tornesa, la
    * pla d'urbanisme
    * administració local

Informació pública de la proposta de programa d'actuació integrada de la unitat d'execució UE I-4, amb la modalitat de gestió pels propietaris del terreny. [2020/1342]  
L'alcalde president de l'Ajuntament de la Pobla Tornesa, en data 11 de febrer de 2020, ha aprovat la Resolució núm. 19/2020 amb la següent part dispositiva:  
  
«Primer. Sotmetre a informació pública, durant un període de quaranta-cinc dies la proposta de Programa d'actuació integrada de la unitat d'execució UE I-4 (PAI UE I-4), de sòl industrial, presentada per la Mercantil Manufactura Industrial Azulejera, SL (MAINZU), en dates 25 de setembre de 2019, que inclou una alternativa tècnica amb el pla d'ordenació detallada de l'àmbit d'actuació i el projecte d'obres programades; i d'una proposició juridicoeconòmica, amb la proposta de conveni urbanístic, la proposició economicofinancera i les càrregues d'urbanització. La informació pública es farà efectiva mitjançant el seu anunci en premsa escrita de gran difusió en la Comunitat Valenciana i en el Diari Oficial de la Generalitat Valenciana (DOGV), i s'adverteix de la possibilitat de formular al·legacions i observacions, es podran aportar tot tipus de documentació o mitjans de prova que estimen adequats en el seu suport, durant el termini de 45 dies hàbils, comptats des de l'endemà a la publicació de l'anunci en el DOGV, tot això de conformitat amb el que disposen l'article 118, 57 i 53.2 de la Llei 5/2014, de 25 de juliol, d'ordenació del territori, urbanisme i paisatge. Durant tot el procediment la documentació que s'exposa podrà ser objecte de pública consulta en horari de 09.00 a 14.00 hores a l'Ajuntament de la Pobla Tornesa, situat al c/ d'Enmig, núm. 38. Així mateix, s'assenyala que la documentació podrà consultar-se en l'adreça electrònica següent: https://lapoblatornesa.sedelectronica.es/transparency/7a6088ad-5497-40aa-b2c6-fe0f128f10e9/. S'adverteix que no cal presentar alternatives tècniques en competència per tractar-se d'una programació en règim de gestió pels propietaris, en la qual la designació de l'urbanitzador serà acordada per l'Ajuntament en aprovar el programa d'actuació integrada en règim d'excepció licitatòria, d'acord amb l'article 114.3 de la LOTUP.  
  
Segon. Notificar la present resolució als titulars cadastrals i registrals dels terrenys inclosos en la unitat d'execució UE I.4.  
Tercer. Dins del tràmit de consultes, cal sol·licitar informe a les empreses subministradores d'aigua, energia elèctrica, gas, telefonia i telecomunicacions que puguen resultar afectades, remetre còpia del projecte d'urbanització en format digital, i concedir un termini de 45 dies, a comptar de la seua recepció, perquè puguen examinar la documentació i formular les observacions que estimen convenients.  
  
Quart. Contra la present resolució, com a acte de tràmit que no posa fi a la via administrativa, no cal interposar cap recurs. Sense perjudici que puga exercitar-se el que s'estime pertinent.»  
  
La Pobla Tornesa, 12 de febrer de 2020.- L'alcalde: José Carlos Selma Miguel.